Sila rozhoduje, presnosť víťazí
Silné stroje, burácanie motorov a drsní chlapi. Možno ste si doteraz mysleli, že hovoríme o pretekoch automobilov. To všetko ale môžete zažiť aj na súbojoch piliarov v sérii s názvom STIHL Timbersports.
Bohatá história
Už v 19. storočí sa začínali písať korene tejto "športovej disciplíny". Podľa legendy sa v roku 1870 stavili dvaja drevorubači v Tasmánii o to, kto skôr vyrúbe strom. A takto začalo formovanie novej adrenalínovej súťaže. Postupom času pribúdali rôzne disciplíny. V roku 1985 sa pod záštitou spoločnosti STIHL splodilo dieťa s názvom Timbersports. Majstrovstiev sveta sa každoročne zúčasťňuje 32 závodníkov z celého sveta. Pre veľký uspech vznikli aj majstrovstvá Európy. My si môžeme pozrieť tento adrenalínový šport u našich českých susedov.
Disciplíny preveria všetkých
Úloha súťažiacich je jednoduchá – obsadiť čo najlepšie možné priečky vo všetkých šiestich disciplínach. Prvá – Springboard – patrí k najsledovanejším a najnebezpečnejším. Ako prebieha? So sekerou v rukách sa vysekávajú kapsy do pňa, do nich sa následne umiestni doska, ktorá vás posunie o stupeň vyššie. Hore na vás čaká peň a ten musíte preseknúť na polovicu. V druhej disciplíne – STIHL Stock Saw – uchopia do rúk súťažiaci sériovú motorovú pílu STIHL MS 661. Na čas sa popasujú s kmeňom s priemerom 40 centimetrov, z ktorého potrebujú získať dva 10-centimetrové kotúče. Preseknúť stojaci 30-centimetrový kmeň musíte v ďalšej disciplíne – Standing Block Chop – a následne sa zapotíte v Single Buck. Najstaršou metódou, a to ručnou pílou, musíte odrezať kotúč z bloku s priemerom 45 centimetrov. V hlavnej disciplíne "Underhand Choped" sa postavíte na peň a sekerou ho musíte prepoliť priamo pod sebou.
Kráľovská disciplína
Jednoznačne najsledovanejšou je disciplína s názvom Hot Saw (Horúca píla). Pomenovanie dostala aj preto, že sa v nej používajú motorové píly bez chladenia s výkonom až 62 koní. Cena týchto strojov sa pohybuje okolo 3 000 eur a zvuk vám okamžite pripomenie veľkú cenu F1. Diváci sledujú, ako z ležiaceho kmeňa s priemerom 46 centimetrov ubudnú postupne tri 15 centimetrové kotúče. Časy v tejto disciplíne sa pohybujú v rozmedzí 6 až 8 sekúnd.
Svetový šampionát klope na dvere
Po roku 2013 bude Stuttgart opäť hostiť Svetový šampionát STIHL TIMBERSPORTS Series. Počas 11. a 12. novembra si najlepší svetoví drevorubači zmerajú sily v boji o najprestížnejší titul na medzinárodnej scéne. Medzi jedenástimi šampiónmi nebude chýbať ani minuloročný víťaz, Jason Wynyard z Nového Zélandu. Legendárny závodník STIHL TIMBERSPORTS si v roku 2015 z poľskej Poznane odniesol titul majstra sveta a rozšíril tak svoju zbierku na číslo sedem. V bojoch sa, okrem neho zúčastní cez 100 športovcov, z viac ako 20 krajín. Aj keď sú vstupenky na podujatie vypredané, nič nezmeškáte ani vy, vďaka živému prenosu.
Nielen o športe
Ak si myslíte, že spoločnosť STIHL ponúka v sekcii oblečenie iba pracovné odevy, ste na omyle. Štýlové oblečenie vysokej kvality nájdete práve pod názvom Timbersports. Prekrížené sekery a motto "KISS MY AXE" (Pobozkaj mi sekeru) sa pomaly tiež stávajú legendou. Oblečenie nielen pre mužov zaujme každého, dokonca aj tých, ktorí sa o tomto športe dozvedeli práve teraz.
Zaujímavosť
Svetový rekord v kategórii Hot Saw drží od roku 2003 Matt Bush z USA s časom 5,085 sekúnd !